Ансамбль "Беларускія Песняры" быў створаны ў 1998 годзе ў выніку расколу ў дзяржаўным калектыве. На пачатку 1998-га рашэннем Мінкульта дырэктарам "Песняроў" быў прызначаны Уладзіслаў Місевіч, музыкант, які працаваў з Мулявіным ад самага пачатку існавання "Песняроў". Але ўвосень таго ж году пасля размовы Мулявіна з Лукашэнкам, Мінкульт адмяніў рашэнне ды вярнуў Мулявіна на пасаду дырэктара. Большасць музыкаў ансамбля з такім рашэннем не пагадзіліся і звольніліся з ансамбля, заснаваўшы свой – "Беларускія Песняры".